[{"text_idx": "#000000", "text": "Na\u0308dalavahetusel toimus ja\u0308rjekordne EASL kevadseminar!"}, {"text_idx": "#000001", "text": "Sulgpalli ja vo\u0303rkpalli meistrivo\u0303istlused 2023"}, {"text_idx": "#000002", "text": "Eesti Maau\u0308likooli tudengid vo\u0303itsid kardiso\u0303idu karikavo\u0303istlused."}, {"text_idx": "#000003", "text": "IDUS raames toimunud miniYliPall avas tudengispordi hooaja"}, {"text_idx": "#000004", "text": "Euroopa meistrivo\u0303istluste kuldmedal Tartu U\u0308likooli kaheksapaadile!"}, {"text_idx": "#000005", "text": "Eesti Akadeemiline Spordiliit korraldas mo\u0308o\u0308dunud na\u0308dalavahetusel, 24.-26. ma\u0308rtsil, ja\u0308rjekordse menuka kevadseminari. Seekord koguneti Harjumaa a\u0308a\u0308res, kui ku\u0308lastati Nelija\u0308rve Puhkekeskust. Seminarist vo\u0303ttis osa 33 osalejat ning esindatud oli 10 erinevat ko\u0303rgkooli u\u0308le Eesti. Ko\u0303ik said ta\u0308iendada oma sporditeemalisi teadmisi nii tipp-, harrastus- kui ka u\u0308lio\u0303pilasspordi vallas.Kolme aktiivse pa\u0308eva jooksul ra\u0308a\u0308giti ja kuulati loenguid olulistest sporditeemadest, osaleti to\u0308o\u0308tubades ning tehti ka aktiivselt sporti."}, {"text_idx": "#000006", "text": "Seminaril esinejate hulgas olid oma ala spetsalistid, Kunnar Karu ra\u0308a\u0308kis oma katsumustest Mount Everesti vallutamiseks, ra\u0308a\u0308giti Ylisport u\u0308ritustest ja eriti tulevastest U\u0308lio\u0303pilaste XXIII Suvema\u0308ngudest (toimuvad 30.06.-02.07 Ka\u0308a\u0308rikul). Timo Oja (Une Coach) tegi va\u0308ga huvitava loengu: \u201eKuidas magada end vo\u0303itjaks\u201c, Ants Veeto\u0303usme (EASL president) ra\u0308a\u0308kis tudengitele spordist ja rahast ."}, {"text_idx": "#000007", "text": "Seminari viimaseks u\u0308llatusesinejaks oli endine tipp-triatleet, Trismile asutaja ja IRONMAN Tallinn peakorraldaja Ain-Alar Juhanson, kes ra\u0308a\u0308kis va\u0308ga detailselt oma sportlaskarja\u0308a\u0308rist, raskustest elus ning teekonnast ja kogemusest u\u0308rituste korraldajaks jo\u0303udmisel."}, {"text_idx": "#000008", "text": "Lisaks tegime laupa\u0308eval ja pu\u0308hapa\u0308eval aktiivseid tegevusi nii siseruumides kui ka va\u0308rske o\u0303hu ka\u0308es. Mo\u0303lema pa\u0308eva hommikul a\u0308ratati osalejad o\u0303ues sportides u\u0308les. Laupa\u0308eval ku\u0308lastasime ka Aegviidu spordihoonet, kus Aare Jamnes (Eesti julgeolekuentusiast) tegi aktiivse tegevuse \u201cTurvataktika\u201d."}, {"text_idx": "#000009", "text": "Eesti Akadeemiline Spordiliit ta\u0308nab ko\u0303iki osalejaid ning esinejaid va\u0308ga meeleoluka ja toreda na\u0308dalavahetuse eest ja ootab huvilisi juba ja\u0308rgmisele spordiseminarile, mis toimub selle aasta oktoobris."}]